Julius Benthley Løffler

Julius Benthley Løffler (født 30. september 1843 i Frederiksberg, død 19. desember 1904 samme sted) var en dansk kunstarkeolog og bror av Ernst Løffler.

Løffler utdannet seg til arkitekt og tok eksamen ved Kunstakademiet i 1867. Ved å samarbeide med N.L. Høyen kom han inn på et mer detaljert studium av middelalderens kirkelige bygningskunst, som fra den tiden ble hans hovedinteresse. I 1888 ble han titulær professor.

Som medarbeider ved Nationalmuseets historiske avdeling deltok Løffler fra 1868 i undersøkelsen av de kirkelige monumentene. I den forbindelse var han særlig i perioden 1897—1900 nært knyttet til museet, undersøkte kirkebygg, medvirket ved og for en stor del ledet de store utgravningsarbeidene (Vitskøl, Søborg).

Løffler utviklet foruten sitt store arbeid for Nationalmuseet også en omfattende litterær virksomhet; særlig sysselsatte han seg med middelalderen, spesielt i den romanske tidens kirker og de kirkelige monumentene. Han skrev mange artikler i Aarbøger for nordisk Oldkyndighed og flere monografier.

 Bibliografi 
 Sjællands Stiftslandsbykirker (1880, sammen med Andreas Clemmensen) 
 Reliefferne over Korstolene i Roskilde Domkirke (1880, sammen med Julius Lange)
 Udsigt over Danmarks romanske Kirkebygninger (1883)
 Gravstenene i Roskilde Købstad (1885)
 Gravmonumenterne i Sorø Kirke (1888)
 Gravstene fra Middelalderen (1889)
 Gravmonumenterne i Ringsted Kirke (1891)
 Sorø Akademis Landsbykirker (1896)
 Esrom Kloster (1897)
 Ruinerne af Vitskøl Klosterkirke (1900)
 Min Virksomhed ved Nationalmuseet 1868—1900 (utgitt posthumt 1905).

 Referanser 

 Eksterne lenker 
 Denne artikkelen er helt eller delvis basert på materiale fra Salmonsens konversationsleksikon, Løffler, Julius Benthley, 1915–1930.


Kategori:Danske arkeologer
Kategori:Danske arkitekter
Kategori:Danske kunsthistorikere
Kategori:Danske professorer
Kategori:Danske sakprosaforfattere
Kategori:Arkitekter innen historismen
Kategori:Riddere av Dannebrogordenen
Kategori:Personer fra Frederiksberg